b'\n_START_ARTICLE_\nDjinn\n_START_SECTION_\nEtimologie\n_START_PARAGRAPH_\nDjinn (sau Gin, Arab\xc4\x83 \xd8\xac\xd9\x86\xe2\x80\x8e \xc7\xa7inn) este un termen ambivalent, din tradi\xc8\x9biile preislamice, care define\xc8\x99te entit\xc4\x83\xc8\x9bi spirituale care ac\xc8\x9bioneaz\xc4\x83 \xc3\xaen lume, av\xc3\xa2nd at\xc3\xa2t ac\xc8\x9biuni bune, c\xc3\xa2t \xc8\x99i rele. Cuv\xc3\xa2ntul djinn este derivat de la r\xc4\x83d\xc4\x83cina verbal\xc4\x83 arab\xc4\x83 \xc7\xa7nn care \xc3\xaenseamn\xc4\x83 \xe2\x80\x9ea ascunde\xe2\x80\x9d,\xe2\x80\x9eascuns de vedere\xe2\x80\x9d (conform surei Al-A\xe2\x80\x98r\xc3\xa2f [7:27] :  \xe2\x80\x9eO,fii ai lui Adam! S\xc4\x83 nu v\xc4\x83 am\xc4\x83geasc\xc4\x83 \xc8\x98eitan, a\xc8\x99a cum i-a scos pe p\xc4\x83rin\xc8\x9bii vo\xc8\x99tri din Rai,dezbr\xc4\x83c\xc3\xa2ndu-i de ve\xc8\x99mintele lor ca s\xc4\x83 le arate goliciunea lor! El v\xc4\x83 vede-el \xc8\x99i o\xc8\x99tenii lui-\xc3\xaen vreme ce voi nu-i vede\xc8\x9bi! Noi i-am pus pe \xc8\x99eitani alia\xc8\x9bi pentru aceia care nu cred\xe2\x80\x9d ) \xc8\x99i care denume\xc8\x99te un \xe2\x80\x9espirit supranatural\xe2\x80\x9d._NEWLINE_\xc3\x8en limba arab\xc4\x83, djinn-ii masculini sunt numi\xc8\x9bi \xe2\x80\x9ejinni\xe2\x80\x9d, iar cei feminini \xe2\x80\x9ejinniya\xe2\x80\x9d.\n_START_SECTION_\nDefini\xc8\x9bie\n_START_PARAGRAPH_\nDjinn-ii sunt creaturi din credin\xc8\x9bele populare din perioada pre-islamic\xc4\x83, amintite de nenum\xc4\x83rate ori \xc3\xaen Coran, f\xc4\x83cute din foc, asem\xc4\x83n\xc4\x83toare oamenilor, \xc3\xaenzestrate cu abilitatea de a distinge binele de r\xc4\x83u, de a alege \xc3\xaentre adev\xc4\x83rat sau fals , \xc3\xaenzestrate cu intelect, cu conceptul de libertate, mai pu\xc8\x9bin puternici dec\xc3\xa2t \xc3\xaengerii \xc8\x99i demonii dar, cu toate acestea, av\xc3\xa2nd o serie de capacit\xc4\x83\xc8\x9bi care pot fi folosite \xc3\xaen slujba binelui sau a r\xc4\x83ului, spirite invocate \xc3\xaen scopuri magice, deseori responsabile de evenimentele miraculoase sau neobi\xc8\x99nuite sau de boli. Sunt creaturi supranaturale care tr\xc4\x83iesc \xc3\xaentr-o lume paralel\xc4\x83 cu cea a noastr\xc4\x83 , djinnii pot fi \xe2\x80\x9ebenefici\xe2\x80\x9d put\xc3\xa2ndu-i inspira pe arti\xc8\x99ti \xc8\x99i ajuta pe oameni \xc8\x99i \xe2\x80\x9emalefici\xe2\x80\x9d put\xc3\xa2nd \xc3\xaempr\xc4\x83\xc8\x99tia bolile \xc8\x99i cauza accidente sau alte nenorociri oamenilor. \xc3\x8en ciuda capacit\xc4\x83\xc8\x9bilor lor pot fi manevra\xc8\x9bi de oameni prin magie. Regele Solomon este considerat st\xc4\x83p\xc3\xa2nul lor prin excelen\xc8\x9b\xc4\x83: "\xc8\x98i Solomon l-a mo\xc8\x99tenit pe David \xc8\x99i a zis: \xe2\x80\x9cO, voi oameni! Noi am fost \xc3\xaenv\xc4\x83\xc8\x9ba\xc8\x9bi graiul p\xc4\x83s\xc4\x83rilor \xc8\x99i ni s-a dat nou\xc4\x83 din toate lucrurile. Acesta este harul cel limpede!/\xc8\x98i au fost adunate la Solomon o\xc8\x99tile sale de djinn-i, de oameni \xc8\x99i de p\xc4\x83s\xc4\x83ri \xc8\x99i au fost ele aranjate \xc3\xaen cete." . \xc3\x8en multe culturi \xe2\x80\x9edjinn-ul\xe2\x80\x9d este portretizat ca fiind o fiin\xc8\x9b\xc4\x83 magic\xc4\x83 care \xc3\xaendepline\xc8\x99te dorin\xc8\x9be, dup\xc4\x83 modelul lui \xe2\x80\x9eAlladin\xe2\x80\x9d \xc8\x99i al celor \xe2\x80\x9eO mie \xc8\x99i una de nop\xc8\x9bi\xe2\x80\x9d.\n_START_SECTION_\nDjinn-ul \xc3\xaen Coran\n_START_PARAGRAPH_\nAt\xc3\xa2t Coranul c\xc3\xa2t \xc8\x99i Sunna atest\xc4\x83 existen\xc8\x9ba djinn-ilor \xc8\x99i faptul c\xc4\x83 ace\xc8\x99tia au fost crea\xc8\x9bi cu un scop precis, \xc8\x99i anume acela de a se supune lui  Allah \xc8\x99i de a-L adora pe \xc8\x99i doar pe El, dup\xc4\x83 cum reiese din sura Adh-Dh\xc3\xa2riy\xc3\xa2t, [51 :56]: Eu nu i-am creat pe djinn-i \xc8\x99i pe oameni dec\xc3\xa2t pentru ca ei s\xc4\x83 m\xc4\x83 adore. Cine va face acest lucru va fi r\xc4\x83spl\xc4\x83tit cu Paradisul, cine nu, va ajunge \xc3\xaen Iad,potrivit surei Al-An\xe2\x80\x98\xc3\xa2m , [6:130]: O,ob\xc8\x99te a djinn-ilor \xc8\x99i a oamenilor! N-au venit oare la voi trimi\xc8\x99i, ale\xc8\x99i dintre voi care s\xc4\x83 v\xc4\x83 vesteasc\xc4\x83 semnele Mele \xc8\x99i s\xc4\x83 v\xc4\x83 previn\xc4\x83 asupra \xc3\xaent\xc3\xa2lnirii cu aceast\xc4\x83 zi a voastr\xc4\x83? . Exist\xc4\x83 o \xc3\xaentreag\xc4\x83 sur\xc4\x83 despre djinn-i \xc3\xaen Coran numit\xc4\x83 Al-Jinn_NEWLINE_Djinn-ilor li se d\xc4\x83 o voce proprie \xc3\xaen Coran, pentru a-\xc8\x99i motiva existen\xc8\x9ba si a se autodefini. Este clar c\xc4\x83 islamul consider\xc4\x83 c\xc4\x83 \xc8\x99i djinn-ii pot beneficia de via\xc8\x9ba ve\xc8\x99nic\xc4\x83 promis\xc4\x83 de Dumnezeu, ba chiar par s\xc4\x83 rivalizeze \xc3\xaen pio\xc8\x99enie cu oamenii: Printre noi se afl\xc3\xa3 unii drep\xc8\x9bi \xc8\x99i [al\xc8\x9bii] mai pu\xc8\x9bin drep\xc8\x9bi; astfel \xc8\x99i noi am fost \xc3\xaemp\xc4\x83r\xc8\x9bi\xc8\x9bi \xc3\xaen felurite cete./Noi credem c\xc4\x83 nu-L vom putea sl\xc4\x83bi niciodat\xc4\x83 pe Allah pe p\xc4\x83m\xc3\xa2nt \xc8\x99i nu-L vom putea sl\xc4\x83bi pe El, fugind noi./\xc8\x98i c\xc3\xa2nd am auzit noi c\xc4\x83l\xc4\x83uzirea, am crezut \xc3\xaen ea \xc8\x99i acela care crede \xc3\xaen Domnul s\xc4\x83u s\xc4\x83 nu se team\xc4\x83 nici de \xc3\xaempu\xc8\x9binare, nici de \xc3\xaempov\xc4\x83rare! _NEWLINE_Djinn sau geniu e o creatur\xc4\x83 supranatural\xc4\x83 din folclorul arab \xc8\x99i, conform \xc3\xaenv\xc4\x83\xc8\x9b\xc4\x83turilor islamice, face parte dintr-o lume paralel\xc4\x83 cu lumea uman\xc4\x83. \xc3\x8empreun\xc4\x83, djinn-ii, oamenii \xc8\x99i \xc3\xaengerii sunt trei rase create de Allah. Ca \xc8\x99i oamenii, djinn-ii pot fi buni, r\xc4\x83i sau neutri. Djinn-ii sunt men\xc8\x9biona\xc8\x9bi frecvent \xc3\xaen Coran, mai mult dec\xc3\xa2t at\xc3\xa2t le este dedicat\xc4\x83 o sur\xc4\x83 intitulat\xc4\x83 Surat al \xe2\x80\x93 Ginni. In teologia islamic\xc4\x83, djinn-ul este o creatur\xc4\x83 cu proprie voin\xc8\x9b\xc4\x83 f\xc4\x83cut\xc4\x83 dintr-un foc care nu scoate fum, pe c\xc3\xa2nd oamenii sunt f\xc4\x83cu\xc8\x9bi din lut \xc8\x99i \xc3\xaengerii din lumin\xc4\x83. Conform Coranului Djinn-ul are voin\xc8\x9b\xc4\x83 proprie, chiar Iplis abuz\xc3\xa2nd de aceast\xc4\x83 libertate \xc3\xaen fa\xc8\x9ba lui Allah, a refuzat s\xc4\x83 se \xc3\xaencline \xc3\xaen fa\xc8\x9ba lui Adam atunci c\xc3\xa2nd Allah i-a ordonat. Pentru c\xc4\x83 nu I s-a supus lui Allah, acesta a fost exilat din paradis \xc8\x99i numele i-a fost schimbat \xc3\xaen Satan (Saytan). Djinn-ii sunt frecvent men\xc8\x9biona\xc8\x9bi \xc3\xaen Coran, sura 72 (Surat al \xe2\x80\x93 Ginni ) purt\xc3\xa2nd numele djinn-ilor \xc8\x99i fiind un pasaj despre ace\xc8\x99tia . O alta sur\xc4\x83 (Surat al Nas) men\xc8\x9bioneaz\xc4\x83 djinn-ul \xc3\xaen ultimul vers. Totodat\xc4\x83 \xc3\xaen Coran se men\xc8\x9bioneaz\xc4\x83 c\xc4\x83 Muhhamad a fost trimis ca profet \xe2\x80\x9cpentru oameni \xc8\x99i djin-i\xe2\x80\x9d \xc8\x99i c\xc4\x83 profe\xc8\x9bii \xc8\x99i mesagerii au fost trimi\xc8\x99i c\xc4\x83tre ambele comunit\xc4\x83\xc8\x9bi. \xc3\x8en mod similar cu oamenii, djinn-ii sunt \xc3\xaenzestra\xc8\x9bi cu proprie voin\xc8\x9b\xc4\x83 ceea ce le permite s\xc4\x83 fac\xc4\x83 propriile alegeri (de ex. Alegerea oric\xc4\x83rei religii). De obicei ei sunt invizibili pentru oameni, oamenii nefiind nici ei prezenta\xc8\x9bi foarte clar pentru djin-i. Djinn-ii au puterea de a c\xc4\x83l\xc4\x83tori pe distan\xc8\x9be foarte mari \xc3\xaentr-un timp foarte scurt \xc8\x99i \xc3\xae\xc8\x99i pot duce via\xc8\x9ba \xc3\xaen locuri aparent inaccesibile cum ar fi mun\xc8\x9bi, m\xc4\x83ri, copaci, \xc3\xaen aer, sau chiar \xc3\xaen comunit\xc4\x83\xc8\x9bi proprii. Ca \xc8\x99i oamenii, Djinn-ii vor fi la r\xc3\xa2ndul lor judeca\xc8\x9bi \xc3\xaen Ziua Judec\xc4\x83\xc8\x9bii de Apoi pentru a fi trimi\xc8\x99i \xc3\xaen Paradis sau Iad, conform faptelor lor. Djinn are semnifica\xc8\x9bia de \xe2\x80\x9cceea ce este ascuns\xe2\x80\x9d, \xe2\x80\x9cumbrit\xe2\x80\x9d, \xe2\x80\x9cnev\xc4\x83zut \xe2\x80\x9c, \xc3\x8entunericul nop\xc8\x9bii , ad\xc3\xa2ncul lucrurilor, \xc3\xaen sens estetic desemneaz\xc4\x83 inspira\xc8\x9bia poetic\xc4\x83, faptele tinere\xc8\x9bii sau nebunia, dar \xc8\x99i puterea v\xc3\xa2rstei \xc8\x99i tinere\xc8\x9bea, femininul al Djinnya, desemn\xc3\xa2nd entit\xc4\x83\xc8\x9bi demonice feminine, exist\xc3\xa2nd numeroase supersti\xc8\x9bii referitoare la posesiunea acestor entit\xc4\x83\xc8\x9bi \xc8\x99i dorin\xc8\x9bele erotice pe care le pot induce. Allah Subhana wa Ta\xe2\x80\x99ala a creat diferite tipuri de djinn-i. Printre ace\xc8\x99tia se num\xc4\x83r\xc4\x83 cei care pot \xc3\xaembr\xc4\x83ca diferite forme, cum ar fi de c\xc3\xa2ine sau \xc8\x99arpe. Unii au aripi, asem\xc4\x83n\xc4\x83toare cu aripile p\xc4\x83s\xc4\x83rilor. Al\xc8\x9bi djinn-i c\xc4\x83l\xc4\x83toresc \xc8\x99i se opresc din c\xc3\xa2nd \xc3\xaen c\xc3\xa2nd pentru a se odihni. Abu Tha\xe2\x80\x99labah al-Khushani a relatat: \xe2\x80\x9c Trimisul lui Allah (Salla Allahu alaihi wa sallam) a spus: \xe2\x80\x98Djin-ii s\xc3\xaent de trei feluri: cei care au aripi \xc8\x99i zboar\xc4\x83 prin v\xc4\x83zduh; al\xc8\x9bii care arat\xc4\x83 ca \xc8\x99erpii sau c\xc3\xa2inii; \xc8\x99i unii care se opresc pentru a se odihni \xc8\x99i apoi \xc3\xae\xc8\x99i reiau c\xc4\x83l\xc4\x83toria\xe2\x80\x9d. (Relatat de al-Tahhaawi in Mushkil al-Athaar, 4/95, \xc8\x99i de al-Tabaraani in al-Kabeer, 22/214. Shaykh al-Albaani said in al-Mishkaat (2/1206, no. 4148): al-Tahhaawi \xc8\x99i Abu\xe2\x80\x99l-Shaykh l-a relatat cu un isnaad saheeh \xe2\x80\x93 lan\xc8\x9b narativ autentic). Fiecare fiin\xc8\x9b\xc4\x83 uman\xc4\x83 are un djinn care o \xc3\xaenso\xc8\x9be\xc8\x99te pretutindeni (qareen). Allah i-a \xc3\xaenzestrat pe djinn-i cu puteri care nu ne-au fost date nou\xc4\x83, oamenilor. c\xc4\x83ci Allah ne-a informat cu privire la c\xc3\xa2teva dintre abilit\xc4\x83\xc8\x9bile djinn-ilor, cum ar fi cea de a se mi\xc8\x99ca rapid \xc8\x99i a c\xc4\x83l\xc4\x83tori repede. Un \xe2\x80\x98ifreet dintre djinni i-a promis Profetului Sulaymaan (alaihi sallam) c\xc4\x83 va aduce \xc3\xaenaintea sa tronul reginei din Yemen, deci s\xc4\x83-l aduc\xc4\x83 din Yemen la Ierusalim, \xc3\xaentr-o clip\xc4\x83,\xe2\x80\x9cA zis un dreg\xc4\x83tor dintre djinn-i: \xe2\x80\x9cEu \xc8\x9bi-l voi aduce mai \xc3\xaenainte ca tu s\xc4\x83 te ridici de pe locul t\xc4\x83u, \xc3\xaen mai pu\xc8\x9bin timp dec\xc3\xa2t \xc3\xaei ia unui om eu sunt \xc3\xaen stare de aceasta \xc8\x99i sunt vrednic de \xc3\xaencredere!\xe2\x80\x9d A zis unul care avea \xc8\x99tiin\xc8\x9ba de Carte: \xe2\x80\x9cEu \xc8\x9bi-l voi aduce \xc3\xaenainte ca tu s\xc4\x83 clipe\xc8\x99ti din ochi!\xe2\x80\x9d. \xc8\x98i c\xc3\xa2nd a v\xc4\x83zut [Solomon tronul] st\xc3\xa2nd dinaintea lui, a zis el: \xe2\x80\x9cAceasta este prin gra\xc8\x9bia Domnului meu, ca s\xc4\x83 m\xc4\x83 \xc3\xaencerce dac\xc4\x83 eu sunt mul\xc8\x9bumitor sau sunt nemul\xc8\x9bumitor. \xc3\x8ens\xc4\x83 acela care este mul\xc8\x9bumitor este mul\xc8\x9bumitor pentru sine \xc3\xaensu\xc8\x99i, c\xc3\xa2t despre acela care este nemul\xc8\x9bumitor, Domnul meu \xc3\x8e\xc8\x99i este deajuns pentru Sine \xc8\x99i El este \xc3\xaenst\xc4\x83rit [\xc8\x99i] m\xc4\x83rinimos [Ghaniy, Karim]. (Qu\xe2\x80\x99ran, traducerea sensurilor, sura Al-Naml, ayat 39-40 - 27:39-40)\n_START_SECTION_\nConcep\xc8\x9bia musulman\xc4\x83 despre djinn-i\n_START_PARAGRAPH_\n\xc3\x8en concep\xc8\x9bia musulman\xc4\x83 djinn-ii posed\xc4\x83 corpuri (\xe2\x80\x98Agiasam), descrise ca aburi sau fum, fiind \xc3\xaen mod normal suprasensibili, dar put\xc3\xa2ndu-se ar\xc4\x83ta oamenilor sub diferite forme, ba chiar pot \xc3\xaendeplinii diferite munci. \xc3\x8en Coran se spune: el a creat omul din argil\xc4\x83 r\xc4\x83sun\xc4\x83toare asemenea vaselor, \xc8\x99i a creat djinn-i din flac\xc4\x83ra focului f\xc4\x83r\xc4\x83 fum \xe2\x80\x9c 55, 14-15), a\xc8\x99ez\xc3\xa2nd aceste entit\xc4\x83\xc8\x9bi al\xc4\x83turi de creaturi, cu men\xc8\x9biunea c\xc4\x83 au o consisten\xc8\x9b\xc4\x83 diferit\xc4\x83 fa\xc8\x9b\xc4\x83 de celelalte entit\xc4\x83\xc8\x9bi care posed\xc4\x83 intelect, respectiv\xe2\x80\x9d lumina pentru \xc3\xaengeri \xc8\x99i \xc8\x9bar\xc3\xa2na pentru om\xe2\x80\x9d. Djinn-ii au \xc8\x99i puterea de a poseda omul, a\xc8\x99adar djinn-ii ar fi \xc3\xaengeri (entit\xc4\x83\xc8\x9bi spirituale) inferiori. Exist\xc4\x83 \xc8\x99i unele nepreciz\xc4\x83ri referitoare la djinn-i. Coranul este ambiguu fa\xc8\x9b\xc4\x83 de esen\xc8\x9ba lui Iblis, fiind in acela\xc8\x99i timp considerat unul dintre \xc3\xaengeri (Coran 2,34), dar \xc8\x99i unul dintre djinn-i 18,50. _NEWLINE_Coranul afirm\xc4\x83 c\xc4\x83 djinn-ii locuiesc \xc3\xaen \xe2\x80\x9ccerurile inferioare\xe2\x80\x9d, ei fiind identifica\xc8\x9bi in coran cu zeit\xc4\x83\xc8\x9bile p\xc4\x83g\xc3\xa2ne c\xc4\x83rora li se \xc3\xaenchin\xc4\x83 necredincio\xc8\x99ii 6,100.128;34, 41; 37,158; 72, 6). Coranul prezint\xc4\x83 credin\xc8\x9ba locuitorilor din Mecca \xc3\xaen leg\xc4\x83tura dintre Allah \xc8\x99i djin-i 72,6, O proiec\xc8\x9bie a sistemului religios arhaic, invoc\xc3\xa2ndu-i pentru a le cere ajutorul . Intreaga Sura 72 cu cele 28 de versete ale sale dedicat\xc4\x83 fiind acestor entit\xc4\x83\xc8\x9bi, cu mesajul central care vine \xc3\xaen ap\xc4\x83rarea cultului monoteist interzic\xc3\xa2ndu-se asocierea cultului unicului dumnezeu Allah cu orice invocare sau al\xc4\x83turare a altor entit\xc4\x83\xc8\x9bi spirituale care sunt creaturi \xc8\x99i nu zeit\xc4\x83\xc8\x9bi. Se dore\xc8\x99te \xc8\x99i \xc3\xaendep\xc4\x83rtarea reminiscen\xc8\x9belor din credin\xc8\x9bele vechi. Pe fondul mo\xc8\x99tenirii arhaice islamul din timpul profetului concretizat apoi \xc3\xaen Coran, ne ofer\xc4\x83 o concep\xc8\x9bie ambigu\xc4\x83 despre djinn-i: avem o conota\xc8\x9bie angelologic\xc4\x83 a unor entit\xc4\x83\xc8\x9bi subordonate lui Allah, care apar\xc8\x9bin \xc3\xaengerilor buni, dar \xc8\x99i o conota\xc8\x9bie demonologic\xc4\x83, djinn-ii fiind descri\xc8\x99i asemenea demonilor sau spiritelor rele ._NEWLINE_Coranul aminte\xc8\x99te despre ingerin\xc8\x9ba diavolilor \xc3\xaen regatul lui Solomon \xc3\xaen sura 2, 102 \xc8\x99i 21,82, enumer\xc4\x83 puterile pe care le are \xe2\x80\x9c pun\xc3\xa2nd diavolii la lucru\xe2\x80\x9d astfel \xc3\xaenc\xc3\xa2t are puterea de a st\xc4\x83p\xc3\xa2nii v\xc3\xa2nturile de a construi, \xc3\xaen Sura 38, 34-40, Subliniindu-se originea necurata a puterilor sale ._NEWLINE_Zeit\xc4\x83\xc8\x9bile p\xc4\x83g\xc3\xa2ne sunt desemnate nu numai prin termenul Al \xe2\x80\x93 Shayatin, ci \xc8\x99i prin termenul djinn. Caracterul neutru este exprimat \xc3\xaen Sura 72, 1-2 unde se aminte\xc8\x99te despre primirea Coranului de c\xc4\x83tre anumi\xc8\x9bi djinn-i, la fel \xc8\x99i \xc3\xaen Sura 46,29, unde o mul\xc8\x9bime de djinn-i e trimis\xc4\x83 s\xc4\x83 asculte Coranul, asemenea oamenilor exist\xc3\xa2nd djinn-i care se m\xc3\xa2ntuiesc dar \xc8\x99i al\xc8\x9bii care sunt destina\xc8\x9bi iadului. Coranul subliniaz\xc4\x83 \xc3\xaens\xc4\x83 aspectul moral al accept\xc4\x83rii drept\xc4\x83\xc8\x9bii destinat\xc4\x83 at\xc3\xa2t oamenilor cat \xc8\x99i djinn-ilor 114, 1-6 ) _NEWLINE_O interpretare teologica de tradi\xc8\x9bie sunnit\xc4\x83 referitoare la organizarea lumii djinn-ilor este f\xc4\x83cut\xc4\x83 de scriitorul arab de culoare. Abu Uthman Amr ibn Bahr Mahbun al-Kinani al-Lithi al-Basri (776-868), cunoscut \xc8\x99i sub numele de Al Djahir, care sugereaz\xc4\x83 existen\xc8\x9ba unei ierarhii a lumii demonice in func\xc8\x9bie de modul de ac\xc8\x9biune. Concep\xc8\x9bia apropiat\xc4\x83 de credin\xc8\x9bele populare prin Shaytan, nume\xc8\x99te un djinn degenerat, urmeaz\xc4\x83 entit\xc4\x83\xc8\x9bile denumite Marid capabile de a efectua munci fizice \xc8\x99i de a st\xc4\x83p\xc3\xa2ni for\xc8\x9bele cerului Surele 37,6-10; 72, 8-9 ), Ifrit fiind cel mai puternic dintre djinn-i. Aceast\xc4\x83 \xc3\xaen\xc8\x9belegere a termenului coranic Ifrit ca fiind un djinn r\xc4\x83u trebuie luat\xc4\x83 \xc3\xaen considerare \xc3\xaen contextul credin\xc8\x9belor populare fiind clar\xc4\x83 semnifica\xc8\x9bia de \xe2\x80\x9cc\xc4\x83petenie\xe2\x80\x9d a acestor entit\xc4\x83\xc8\x9bi. Dup\xc4\x83 cum am men\xc8\x9bionat mai sus, acesta st\xc4\x83p\xc3\xa2ne\xc8\x99te o armat\xc4\x83 de oameni, de djinn-i \xc8\x99i de p\xc4\x83s\xc4\x83ri \xe2\x80\x9c, care amenin\xc8\x9b\xc4\x83 tronul reginei din Saba, fiind vorba despre o sura din perioada pre-Mecca. Sura 27,39 (intitulat\xc4\x83 An-Naml-furnicile\xe2\x80\x9d) afirm\xc4\x83 \xe2\x80\x9cA zis Ifrit dintre djinn-i: eu \xc8\x9bi-l voi aduce mai \xc3\xaenainte ca tu s\xc4\x83 te ridici de pe locul t\xc4\x83u c\xc4\x83ci eu sunt \xc3\xaen stare de aceasta \xc8\x99i sunt vrednic de \xc3\xaencredere!\xe2\x80\x9d. Traducerile coranului din Arab\xc4\x83 \xc3\xaen alte limbi subliniaz\xc4\x83 semnifica\xc8\x9bia de conduc\xc4\x83tor, dreg\xc4\x83tor puternic, redutabil, \xc3\xaenlocuind termenul Ifrit cu semnifica\xc8\x9bia exegetic\xc4\x83 a acestuia ._NEWLINE_\xc3\x8en sintez\xc4\x83, termenul djinn este de origine str\xc4\x83veche \xc8\x99i reveleaz\xc4\x83 trecerea de la o concep\xc8\x9bie religioas\xc4\x83 animist\xc4\x83 (genius loci) spre o viziune politeist\xc4\x83 o categorie de entit\xc4\x83\xc8\x9bi subordonate unui zeu creator al\xc4\x83turi de alte Divinit\xc4\x83\xc8\x9bi specializate \xc3\xaentr-un anumit raport fa\xc8\x9b\xc4\x83 de lume). \xc3\x8en Coran, djinn-ii reprezint\xc4\x83 o categorie de \xc3\xaengeri inferiori, sunt entit\xc4\x83\xc8\x9bi spirituale invizibile. Care se pot revela printr un corp eteric, ac\xc8\x9bioneaz\xc4\x83 \xc3\xaen lumea istoric\xc4\x83 prin \xe2\x80\x9cinspira\xc8\x9bii\xe2\x80\x9d sau chiar prin \xc3\xaendeplinirea diferitelor munci \xc3\xaen favoarea unui vr\xc4\x83jitor, Pot fi subordona\xc8\x9bi unui om care st\xc4\x83p\xc3\xa2ne\xc8\x99te magia, cazul lui Solomon, de unde \xc8\x99i manipularea fenomenelor meteorologice legate de ploaie grindin\xc4\x83 \xc8\x99i v\xc3\xa2nt) av\xc3\xa2nd \xc8\x99i posibiltatea de a asculta Coranul \xc8\x99i a se m\xc3\xa2ntui asemenea oamenilor a\xc8\x99a cum o parte dintre oameni \xc8\x99i djinn-i sunt condamna\xc8\x9bi Iadului.\n_START_SECTION_\nCaracteristici\n_START_PARAGRAPH_\nDjinn-ii au fost crea\xc8\x9bi \xc3\xaenaintea oamenilor.Au fost crea\xc8\x9bi din foc , oamenii din lut, iar \xc3\xaengerii din lumin\xc4\x83'